སྐྱབས་འཁོར་ལོའི་མགོན་པོ་ལས་འབྲེལ་རྩལ། །དུས་འབྲལ་མེད་བདེ་ཆེན་རྒྱན་དུ་རོལ། །ཀྱཻ་གསོན་དང་མཆེད་གྲོགས་རྣམ་གཉིས་ལགས། །སྤྲང་མདོ་མེད་བློ་ཆུང་ཤེས་ཆུང་བས། །དགེ་སྡིག་གི་བླང་དོར་བློ་རེ་རྨོངས། །སྤང་བླང་གི་ཤན་འབྱེད་མ་ཤེས་ནས། །ཚོགས་དྲུག་གི་སྣང་བ་རྒྱན་དུ་ཤར། །ཀུན་བརྟགས་ཀྱི་འཛིན་ཞེན་གནས་གོལ་ནས། །རྣམ་ཤེས་དྲུག་ཡེ་ནས་ལྷ་རུ་ཤར། །མྱོང་ཚོར་དང་རེག་ཐོས་མཐོང་ཆོས་རྣམས། །བདེ་སྟོང་གི་ཡེ་ཤེས་བདུད་རྩི་ཆེ། །རང་སྣང་དང་རང་གྲོལ་རང་ཤར་ཀློང་། །ན་ར་ཀར་ལྟུང་བའི་དོན་མ་གོ།སྣང་སྲིད་ཀུན་ཡེ་ནས་དག་མཉམ་ངང་། །གདིང་བཞི་ཡི་དྲོད་ཚད་སྟོབས་ལྡན་ན། །འདོད་ཡོན་གྱི་སྒྲིབ་པ་སོགས་ཡུལ་གྱི་དབེན། །ཆོས་ཉིད་ཀྱི་བདེན་པ་མཐོང་གྱུར་ནས། །གང་སྣང་བ་ཡེ་ཤེས་རྒྱན་དུ་ཤར། །བླང་དོར་དང་རེ་དོགས་གཉིས་འཛིན་བྲལ། །གཉིས་མེད་ཀྱི་ཡེ་ཤེས་ཞལ་མཐོང་ན། །ན་ར་ཀ་རྡོ་རྗེ་སེམས་དཔའི་ཞིང་། །སྤྲང་དེ་རུ་བགྲོད་ན་ཅི་མ་རུང་། །གྲོགས་རྣམ་གཉིས་གསུང་བཟང་ཕེབས་པ་ལ། །སྤྲང་བདག་གིས་གོ་བ་མ་ལོན་ནས། །རང་གནས་ཀྱི་སྤྱོད་པ་མ་བཅོས་ཕུལ། །གྲོགས་མཆེད་ཚོགས་རྒྱམ་དང་པད་དབང་

གཉིས་ལ་འདོད་ཡོན་གོལ་ཤོར་གྱི་ལན་དུ་བདེ་བའི་རྡོ་རྗེས་ཨ་མཚར་དུ་ཕུལ། དགེའོ།།